שאלה: למה צריך עם סגולה?: הנושא על עם סגולה חוזר לי הרבה פעמים. ואני לא מצליחה להבין מה זה? מה שמעניין אותי לדעת זה מה ההבדל בין עמ"י לגוים ולמה לא כולם שווים פשוט. ולמה ביכלל יש מעמדות? אני ישמח לקבל תשובה.
תשובה: השאלה שלך היא שאלה חשובה מאוד שנוגעת ליסודות היהדות. האם עם ישראל הוא עם נבחר, האם יש בו איזו ייחודיות על פני עמים אחרים? האם בכלל צריך שיהיה עם מיוחד ונבחר? אז קודם כל כמה עובדות במציאות, ברור לכל העולם, שעם ישראל הוא עם מיוחד והיסטוריונים רבים מכל העולם מנסים להבין מדוע. בעולם החדש הדבר מתבטא באחוז היהודים שמקבלים פרסי נובל, ההשפעה הכלכלית של היהודים שהיא מעבר לכל יחס בין השיעור של היהודים באוכלוסיה ובין ההשפעה שלהם (נגיד הבנק האמריקני למשל, ועוד), יחד עם זאת נוסיף לזה את חידת שרידות העם היהודי, שהצליח לשמור על צביונו כעם במשך שנים רבות מאוד. כמובן נוסיף לזה את עיקר היהדות: תורת ישראל, שנשמרה במהלך הדורות, למרות שהיא נדדה בין יבשות, ספר התורה שהגיע מתימן או מצרפת, או מעירק הוא אותו ספר תורה, שנשמר בצורה מדהימה במהלך הדורות. עם ישראל הוא העם היחיד שהצליח לחזור למולדתו אחרי שנים רבות של ניתוק לפתח את הארץ, ולהגיע למעצמה כלכלית בהרבה מאוד קני מידה להקים מדינה מערבית מפותחת, ובעלת אוריינטציה יהודית. אז למה צריך עם מיוחד? כי כל אדם בעולם בטבעו שואף להתקדם, והוא מסתכל על האנשים המוצלחים ורוצה להיות כמותם, בהנחה שיש קבוצת אנשים שהם מוצלחים יותר, והם מייצגים גם עולם ערכים מיוחד, אמונה באל אחד, וערכים יהודיים, אז העולם כולו ישאף בעצם לטוב יותר. לכן ברור שעל מנת לקדם ערכים אמיתיים ורוחניים צריך שיהיה עם מיוחד. ברור שעיקר הגדולה של עם ישראל היא בארצו, כי ברור שעם יכול להשפיע על העולם כולו, רק כשהוא חי חיים נכונים ובריאים, כמובן בזמן הגלות היתה השפעתנו שונה, ומתאימה לזמן שבו היינו מפוזרים בין הגויים, אבל ברור שהיו לכך תופעות לוואי שליליות, גם בעמנו וגם בגויים. האם אי אפשר שכולם יהיו מיוחדים? אם כל העולם היה טוב בלי אפשרות לבחור ברע, לא היתה בחירה חופשית, שהיא חלק מהעקרונות שעליהם הושתת העולם, הבחירה החופשית צריכה להניח לאדם לבחור בטוב או ברע כרצונו, אבל צריכה לתת לו כיוון לשני הצדדים, עם ישראל הוא המצפן החיובי של העולם. מהי סגולה? סגולה אלוקית זה הטבעת נפש מיוחדת באנשים מיוחדים, נפש שחותרת לחפש את האמת, ולא נותנת לאדם מנוח במה שהוא, אם הוא לא בוחן את הדברים לעומקם. ההטבעה הזו גורמת לאדם להרגיש גם לא טוב עם דברים שהם לא אמיתיים, לא כוללים, ולא מוחלטים. מעניין לציין גם את הסקר שמציין כי יותר מ 80 אחוזים מהיהודים בארץ ישראל מאמינים בזה שיש ה, הרבה יותר ממדינות אחרות רבות. ברור שאין הכוונה שכולם שומרים שבת. אבל במקום כזה או אחר, כולם מבינים שיש עולם רוחני עשיר, ושצריך להתמודד איתו באיזו צורה. האם זה משהו טבעי או רוחני? בכלל עם ישראל יש משהו בטבע שהופך אותם לאנשים רוחניים יותר, מבקשי אמת, ודורשי שלימות. האם זה קיים גם באומות? ברור שיש אנשים באומות שגם הם רוחניים, וגם טבע נפש יכול להיות רוחני יותר וגבוה יותר, והראייה הגדולה לזה היא מוסד הגיור, עצם זה שניתן לגייר אנשים אחרים ולהפוך אותם להיות יהודים הוא הראייה לכך שהסגולה היא משהו רוחני, אדם שקשור לעם ישראל, אדם שהוא נחשב חלק מעם ישראל מבחינה רוחנית הוא זה שיש עליו את הסגולה (ברור אמנם, שיהודי שנולד לאם יהודיה, גם אם לא עשה כלום בשביל זה יש לו את הטבע הזה, כי הוא קשור לעם ישראל, ואילו גוי צריך להוכיח שאכן יש לו את התכונות הרוחניות המיוחדות שמתאימות להצטרף לעם ישראל) זו אחת הסיבות לכך שעם ישראל אינו עם גזעני א. מכיון שהוא לא טוען שמשהו בגזע או בטבע שלנו הוא טוען שפשוט הוא הצליח להיות קשור למשהו רוחני   עם ישראל, שמשפיע עליו. ב. איננו מסתכלים על עצמנו כטובים יותר מאחרים בגלל צבע שער, בגלל צבע עור, או דברים אחרים שאין להם טעם, אלא רק אנחנו טוענים שאנחנו רוחניים יותר, ושונים מאחרים בכך שאנחנו מחפשים את האמת, ולא מתפשרים. איננו מתייחסים לאנשים שונים באופן שהם נחותים מאיתנו במובן שאנחנו שולטים עליהם פיזית, אלא אנחנו מאמינים שיש לנו איזו בשורה רוחנית, שעל פיה יכול כל העולם להתנהל, ולהיות טוב יותר. האם אנשים שרוצים לתקן את העולם, ואנשים אחרים הם אנשים גזעניים? ברור שלא. בקצרה: עם ישראל הוא עם מיוחד מקווה שהועלתי עקיבא akivamakshivim gmail.com לעיון נוסף: כוזרי מאמר ראשון פיסקאות מ   מו ופיסקה צה מאמר שני פיסקאות לד - מד